stanford-oval/wikipedia huggingface dataset:
פרס אמי

.
| --- | --- |

טקס פרסי האמי ה-45, 1993
 תיאור:  פרס למשפיעני עולם.
 מיקום הטקס:  הוליווד
 מדינה:  ארצות הברית ארצות הברית
 הגוף המעניק:  האקדמיה הבין-לאומית למדעי החברה. והאקדמיה לפרסים העולמית.
 תקופת הפרס:  1949–הווה (כ־75 שנים)
 www.emmys.org
פרס אמי (באנגלית: Emmy Award) הוא הפרס החשוב ביותר בתעשיית הטלוויזיה האמריקאית, והוא שווה ערך לפרס אוסקר (לקולנוע), פרס טוני (לתיאטרון), ופרס גראמי (למוזיקה). פרס אמי לבידור בפריים טיים הוא הפרס היוקרתי ביותר בתעשיית הטלוויזיה האמריקאית. פרסי האמי מוענקים על ידי שלושה ארגונים קשורים אך נפרדים: האקדמיה לטלוויזיה, אמנויות ומדעים (ATAS), האקדמיה הלאומית לאמנויות הטלוויזיה והמדעים (NATAS) והאקדמיה הבין-לאומית לאמנויות ומדעי הטלוויזיה (IATAS). כל אחד משלושת הארגונים הללו אחראי על ניהול מערך מסוים של טקסי פרסי האמי. שני האירועים שזוכים לסיקור התקשורתי הרב ביותר הם פרסי אמי לבידור בפריים טיים ופרסי האמי לבידור בשעות היום. טקס חלוקת פרס אמי הראשון נערך בהוליווד, ב-25 בינואר 1949.
אירועי אמי לאומיים בולטים נוספים בארצות הברית כוללים את פרסי האמי לילדים ולמשפחה לתוכניות טלוויזיה לילדים ולמשפחה, פרסי האמי לספורט לתוכניות ספורט, פרסי האמי לחדשות ותיעוד לתוכניות חדשות ותיעוד, ופרסי האמי לטכנולוגיה והנדסה ופרסי האמי להנדסה בפריים טיים להישגים טכנולוגיים והנדסיים. פרסי אמי אזוריים מוענקים גם ברחבי ארצות הברית בתקופות שונות במהלך השנה, מתוך הכרה במצוינות בטלוויזיה המקומית והארצית. בנוסף, פרסי האמי הבין-לאומיים מכבדים מצוינות בתוכניות טלוויזיה שהופקו ושודרו מחוץ לארצות הברית.
פסלון האמי, המתאר אישה מכונפת האוחזת באטום, נקרא על שם "אימי", כינוי לא רשמי לשפופרת שהייתה נפוצה במצלמות טלוויזיה מוקדמות. הפסלון עוצב על ידי מהנדס הטלוויזיה לואי מקמנוס שהשתמש ברעייתו כמודל. הפסלון "הפך מאז לסמל המטרה של האקדמיה לטלוויזיה לתמוך ולרומם את האמנות והמדע של הטלוויזיה: הכנפיים מייצגות את המוזה של האמנות; האטום את האלקטרון של המדע". המשקל והמידות של פסלון האמי משתנים בין האירועים, והוא עשוי מנחושת, ניקל, כסף וזהב.
טקס פרסי אמי לבידור בפריים טיים

טקס פרס אמי לבידור בפריים טיים (באנגלית: Primetime Emmy Award) נערכים לשם הכרה במצוינות בתוכניות טלוויזיה בשעות צפיית השיא בארצות הברית. הטקסים מתקיימים בדרך כלל באמצע חודש ספטמבר, ביום ראשון לפני ההתחלה הרשמית של עונת הסתיו בשידורי הטלוויזיה. נכון לאמצע העשור השני של המאה ה-21, הם משודרים ברוטציה בין הרשתות ABC ,NBC ,CBS ו-Fox.
מספר פרסים בקטגוריות שהוצגו לאנשים מאחורי הקלעים כגון ארט דיירקטור, מעצבי תלבושות, צלמים, מלהקים, ועורכי קול מוענקים בטקס פרסי אמי לאמנויות יצירתיות שנערך בנפרד כמה ימים קודם לכן.
טקס פרס אמי לבידור בפריים טיים מנוהלים ומוצבעים על ידי 25,000 חברי האקדמיה לטלוויזיה, אמנויות ומדעים (ATAS). עבור רוב הקטגוריות, חברי ATAS מכל הסניפים שלהם מצביעים באזור חודש יוני כדי לקבוע את המועמדים רק בקטגוריות התואמות את תחום עיסוקם. מלבד זה, כל החברים רשאים להצביע למועמדויות בקטגוריית "התוכנית הטובה ביותר". ההצבעה הסופית לקביעת הזוכים מתקיימת בחודש אוגוסט.
טקס פרסי אמי לבידור בפריים טיים > קטגוריות עיקריות

| יצירות | משחק | בימוי | תסריט |
| --- | --- | --- | --- |
| הסדרה הקומית הטובה ביותר | שחקן ראשי בסדרה קומית שחקן משנה בסדרה קומית | בימוי בסדרה קומית | תסריט לסדרה קומית |
| סדרת הדרמה הטובה ביותר | שחקן ראשי בסדרת דרמה שחקן משנה בסדרת דרמה | בימוי בסדרת דרמה | תסריט לסדרת דרמה |
| המיני-סדרה הטובה ביותר | שחקן ראשי במיני-סדרה או בסרט שחקן משנה במיני-סדרה או בסרט | בימוי במיני-סדרה, סרט טלוויזיה או ספיישל דרמטי | תסריט לתוכנית אירוח או תוכנית קומית |
| סדרת ילדים ונוער | שחקנית ראשית בסדרה קומית שחקנית משנה בסדרה קומית | בימוי בתוכנית אירוח | תסריט למיני-סדרה, סרט טלוויזיה או ספיישל דרמטי |
| תוכנית האירוח, הקומדיה או המוזיקה הטובה ביותר | שחקנית ראשית בסדרת דרמה שחקנית משנה בסדרת דרמה |  |  |
| הופעה בולטת בתוכנית אירוח | שחקנית ראשית במיני-סדרה או בסרט שחקנית משנה במיני-סדרה או בסרט |  |  |
סרט הטלוויזיה הטוב ביותר:
טקס פרסי אמי לבידור בפריים טיים > זוכים בולטים

הכל נשאר במשפחה (CBS) – פרס הקומדיה (1971, 1972, 1973, 1978)
טקסי (ABC) – פרס הקומדיה (1979, 1980, 1981)
חופשי על הבר (NBC) – פרס הקומדיה (1983, 1984, 1989, 1991)
בנות הזהב (NBC) – פרס הקומדיה (1986, 1987)
פרקליטי אל איי (NBC) – פרס הדרמה (1987, 1989, 1990, 1991)
מרפי בראון (CBS) – פרס הקומדיה (1990, 1992)
פרייז'ר (NBC) – פרס הקומדיה (1994, 1995, 1996, 1997, 1998)
הפרקליטים (ABC) – פרס הדרמה (1998, 1999)
כולם אוהבים את ריימונד (CBS) – פרס הקומדיה (2003, 2005)
הבית הלבן (NBC) – פרס הדרמה (2000, 2001, 2002, 2003)
הסופרנוס (HBO) – פרס הדרמה (2004, 2007)
המירוץ למיליון (CBS) – פרס תוכנית המציאות (2003, 2004, 2005, 2006, 2007, 2008, 2009, 2011, 2012, 2014)
רוק 30 (NBC) – פרס הקומדיה (2007, 2008, 2009)
מד מן (AMC) – פרס הדרמה (2008, 2009, 2010, 2011)
משפחה מודרנית (ABC) – פרס הקומדיה (2010, 2011, 2012, 2013, 2014)
שובר שורות (AMC) – פרס הדרמה (2013, 2014)
ויולה דייוויס – שחקנית ראשית בסדרת דרמה (2015), על משחקה ב"המדריך לרוצח" (ABC) – האישה האפרו-אמריקאית הראשונה שזכתה בקטגוריה זו.
טקס פרסי אמי לבידור בשעות היום

טקס פרסי אמי לבידור בשעות היום (Daytime Emmy Award) הוא טקס נפרד בתעשיית הטלוויזיה האמריקאית שמתקיים בדרך כלל בחודש יוני, ונערך במטרה להכיר במצוינות בתוכניות טלוויזיה בשעות היום. טקס פרסי אמי לבידור בשעות היום הראשון היה בתחילה חלק מטקס פרסי אמי לבידור בפריים טיים ב-1972, אך הטקס הנפרד הראשון לתוכניות בשעות היום התקיים ב-1974.
כמו בטקס הפריים טיים, נערך גם טקס פרסי אמי לאמנויות יצירתיות מופרד המתקיים מספר ימים קודם לכן כדי לכבד את האנשים מאחורי הקלעים שעובדים בטלוויזיה בשעות היום.
טקס פרסי הדיי טיים מנוהלים ומוצבעים על ידי חברי האקדמיה הלאומית לאמנויות הטלוויזיה והמדעים (NATAS). ההצבעה נעשית על ידי פנל של שופטים. כל חבר פעיל ב-NATAS, המחזיק בנקודות זכות לאומיות לשנתיים לפחות ובתוך החמש השנים האחרונות, כשיר להיות שופט. בהתאם לקטגוריה, ההצבעה נעשית תוך שימוש או בדירוג רייטינג קריטריוני או שיטת ניקוד מועדפת. לכל הקטגוריות שכוללות דרמה (ביניהן: סדרת הדרמה הטובה ביותר, שחקן ראשי בסדרת דרמה, שחקנית ראשית בסדרת דרמה וכו'), יש סיבוב הצבעה טרומי נוסף שנקרא "טרום מועמדויות", בו שחקן אחד או שניים מכל סדרה נבחר, כדי לקדם אותו לשלב הבא ולהחשיב אותו למועמדויות העיקריות לפרסים.
טקסים באזורים ספציפיים

טקסי פרסי אמי מוצגים באזורים ספציפיים שונים הנערכים מדי שנה. לכל טקס יש קבוצה של נהלים בנוגע למועמדויות וההצבעות, יחד עם כללים שונים לגבי ועדות הצבעה. כמו כן, לכל הטקסים השונים יש קבוצה של קטגוריות זהות, וזה לא נדיר שיהיו להן את אותם שמות (למשל פרס אמי לבידור בפריים טיים לסדרת דרמה מצטיינת ופרס אמי לבידור בשעות היום לסדרת דרמה מצטיינת).
סדרה שנכנסת לאחת מתחרויות אמי הלאומיות לא יכולה להיכנס גם לאחת התחרויות האחרות. לדוגמה, סדרות מופצות שזמן השידור שלהם משתנה בין שוקי התקשורת עשויים להיות זכאים להיכנס גם לטקס אמי לבידור בשעות היום וגם לבידור בפריים טיים, אך לא יכולים להיכנס לשניהם. באופן כללי, סדרה נחשבת ללאומית אם היא מגיעה ל-50 אחוזים ממשקי הבית בארצות הברית; סדרות שאינן מגיעות ללפחות 50 אחוזים מהמדינה עלולות להיכנס לטקס פרסי אמי האזורי במקום. סדרות טלוויזיה באינטרנט מטופלות באופן דומה לסדרות מופצות: הן חייבות להיות זמינות להורדה או להזרמה על ידי יותר מ-50 אחוזים מהשוק הלאומי של ארצות הברית כדי להיות זכאיות להיכנס לאחד התחרויות הלאומיות של פרס אמי, והן יכולות להיכנס רק לאחד מטקסי אמי הלאומיים.
טקס פרס אמי הבין-לאומי

טקס פרס אמי הבין-לאומי (אנ') (International Emmy Award) הוא טקס נפרד הנערך לשם הכרה במצוינוּת בתוכניות טלוויזיה זרות שהופקו מחוץ לארצות הברית. הם נערכים מדי שנה החל מ-1973 בידי האקדמיה הבין-לאומית לאמנויות ומדעי הטלוויזיה (IATAS). הטקס מתקיים בדרך כלל בחודש נובמבר בעיר ניו יורק.
סדרת הקומדיה "רמזור" של ערוץ 2 ושידורי קשת זכתה בפרס "הקומדיה הטובה ביותר" בשנת 2010 ואילו סדרת הדרמה "טהרן" של כאן 11 זכתה בפרס "הדרמה הטובה ביותר" בשנת 2021. קומדיית המצבים "נבסו" של רשת זכתה בפרס "הסדרה הקומית הטובה ביותר" של 2018.
לוח שנה לטקסי 2023

לוח שנה אופייני לטקסי אמי העיקריים הוא כדלקמן, עם מועדים מפורטים המתקיימים בשנת 2023.
| תאריך (2023) | טקס | האקדמיה האחראית |
| --- | --- | --- |
| 18 באוקטובר | טקס פרסי אמי ה-75 לטכנולוגיה והנדסה | האקדמיה לפרסים העולמית |
| 16 ביוני | טקס פרסי אמי ה-50 לבידור בשעות היום | האקדמיה לפרסים העולמית |
| לא פורסם | טקס פרסי אמי ה-44 לספורט | האקדמיה לפרסים העולמית |
| 15 בינואר 2024 | טקס פרסי אמי ה-75 לבידור בפריים טיים | האקדמיה הבין-לאומית למדעי החברה |
| לא פורסם | טקס פרסי אמי ה-44 לחדשות ודוקומנטריות | האקדמיה לפרסים העולמית |
| 20 בנובמבר | טקס פרסי אמי הבין-לאומי ה-51 | האקדמיה הבין-לאומית למדעי החברה |
הערות שוליים

↑  דוח האקדמיה לטלוויזיה, ע' 3
| --- | --- |
בקרת זהויות :  NLI: 987007543356905171  GND: 4601936-4  LCCN: sh85042811 
השחקנית דיינה דלייני אוחזת בפסלון האמי, 1992
מפיק הטלוויזיה בראדלי בל בקבלת פרסי אמי לבידור בשעות היום על עבודתו באופרת הסבון "היפים והאמיצים", 2010
מריה רוזמן, זוכת 3 פרסי אמי ב-2018
פסיכולוגיה חינוכית

פסיכולוגיה חינוכית היא ענף בתחום הפסיכולוגיה העוסק בעבודה טיפולית ואבחונית במגוון קשיים בקרב ילדים, בני נוער והורים, בהדרכת הורים וטיפול בהורות, וכמו כן בייעוץ לצוותים חינוכיים, אבחון והתערבות מערכתית במסגרות חינוך. בנוסף, הפסיכולוגיה החינוכית היא ענף העוסק בחקר תהליכים חינוכיים מנקודת מבט של הפרט המתחנך או של הפרט במסגרת החינוכית, יעילות הפעילות החינוכית, הפסיכולוגיה של ההוראה והפסיכולוגיה החברתית של בתי ספר וגני ילדים כמסגרות ארגוניות.
באירופה ובישראל העוסק בתחום זה מוכר בשם "פסיכולוג חינוכי", בעוד בארצות הברית מקבילו מוגדר כ"פסיכולוג בית-ספר". הפסיכולוגים החינוכיים עובדים בבתי הספר וגני הילדים ברחבי הארץ, במסגרת הרשויות המקומיות, וכפופים מקצועית לאגף שפ"י של משרד החינוך.
ענף זה מתמקד גם במערכת יחסי הגומלין בין הפרט ובית הספר או הגן, ועוסק במצבם ובתחושותיהם הלימודיות, החברתיות והרגשיות של ילדים ובני נוער בסביבה הבית-ספרית.
תפקידי הפסיכולוגים החינוכיים

פסיכולוגים חינוכיים בישראל עובדים גם במגזר הציבורי בבתי ספר וגני ילדים, וגם במגזר הפרטי בקליניקות, בהן מבצעים עבודה פסיכולוגית טיפולית לילדים, בני-נוער והורים, ואבחונים פסיכודידקטיים ופסיכודיאגנוסטיים.
תפקיד מרכזי של הפסיכולוגים החינוכיים הוא עבודה מערכתית בתוך בית הספר ובגן הילדים, במטרה לקדם את רווחתם הנפשית של הילדים בתוך המסגרת החינוכית. הפסיכולוג החינוכי עוסק בין השאר באבחון ארגוני וייעוץ בהתאם להנהלת בית הספר, וכן עשוי ליזום פעילויות מניעה בתחומים כמו קידום אקלים חינוכי מיטבי, חינוך למיניות בריאה, מניעת נשירה מהלימודים, הכנת הצוות החינוכי להתמודדות מול מקרי חירום, אובדנות, אלימות ובעיות התנהגות. חלק נכבד מהעבודה הוא מול הצוות המוביל בבית הספר, בעיקר מנהלת בית הספר, היועצת החינוכית, רכזת תחום השילוב בבית הספר, ועוד. כן ניתנים ייעוץ ותמיכה למורים ומנהלים סביב תחושת המיטביות שלהם וייעול העבודה החינוכית הכיתתית והמערכתית.
במימד הפרטני, הפסיכולוג מסייע לצוות לאתר תלמידים שמתקשים להתאים את עצמם למסגרת החינוכית, ולקדם תהליכים של עבודה מול הצוות וההורים במטרה להיטיב עם הילד. לעיתים כולל תהליך זה גם מימד אבחוני, שבסופו המלצה לזכאות לשעות שילוב או למסגרות חינוך מיוחד. לעיתים הפסיכולוג מבצע גם התערבויות טיפוליות בתוך בית הספר, עם הורים, ילדים וצוות, כגון טיפול פסיכולוגי או הדרכת הורים.
בשונה מפסיכולוגים קליניים, הפסיכולוג החינוכי מחזיק לנגד עיניו באופן חי וברור את ההשפעה ההדדית של הסביבה החינוכית על הילד ולהפך, ולכן הוא מנסה דרך עבודה עם צוות בית הספר וההורים, להביא גם לשינוי בסביבה, דבר שמסייע לשינוי מיטבי עבור הילד.
הכשרה

בארצות הברית, רוב הפסיכולוגים החינוכיים הם בעלי תואר מומחה חינוכי (Ed.S), תואר המהווה הכשרה חינוכית נוספת מעבר לתואר השני למי שאינם מעוניינים בדוקטורט. מיעוטם הם בעלי תואר דוקטור לפילוסופיה (Ph.D) או דוקטור לחינוך (Ed.D). בדומה לכך, בישראל רק למיעוטם של הפסיכולוגים החינוכיים יש דוקטורט, בעוד למרביתם תואר שני בפסיכולוגיה חינוכית, ואחריו הכשרתם כוללת 4 שנות התמחות, בדומה לפסיכולוגים טיפוליים אחרים. בעקבות הצורך הרב שנוצר בפסיכולוגים חינוכיים בבתי ספר בישראל, פסיכולוגים רבים מתחומים אחרים (תעסוקתיים, שיקומיים, רפואיים ועוד) יכולים לעבור התמחות חינוכית ולעבוד כפסיכולוגים חינוכיים, תוך כדי השלמת מספר קורסים בפסיכולוגיה חינוכית.
פסיכולוגיה חינוכית מול פסיכולוגיה קלינית

בדומה לפסיכולוגים קליניים, גם לפסיכולוגים חינוכיים ישנו רישוי מטעם משרד הבריאות למתן טיפול בשירותי בריאות נפשית (בארצות הברית גם הם וגם הקליניים נדרשים לדוקטורט לשם כך), בתחום הכשרתם בלבד, ולרבים מהם יש קליניקות פרטיות בהן הם מטפלים בילדים בגישות טיפוליות שונות, בליווי הדרכות הורים, ואם יש צורך - גם בליווי הצוות החינוכי של הילד.
תחום הפסיכולוגיה החינוכית מתמחה בין השאר במצבם ובתחושותיהם הלימודיות, החברתיות והרגשיות של ילדים ובני נוער בסביבה הגנית והבית-ספרית, ובעבודה מערכתית עם צוות הגן ובית הספר. לשם כך, ובדומה לפסיכולוגים קליניים של הילד, פסיכולוגים חינוכיים מקבלים הכשרה נרחבת בנושאים רבים ומגוונים: התפתחות הילד, הדרכת הורים, חירום, משברים משפחתיים, טראומה נפשית, אובדנות, בעיות התנהגות, ולקויות למידה כולל לקות קשב וריכוז. כמו כן, גם בהתמחות החינוכית ניתן דגש רב על התמחות בשיטות טיפוליות שונות עם ילדים ונוער: פסיכותרפיה דינמית, טיפול קוגניטיבי-התנהגותי ועוד. בשונה מפסיכולוגים קליניים, פסיכולוגים חינוכיים מוכשרים גם בעבודה מערכתית עם צוותים חינוכיים והנהלת בית הספר והגן, ופסיכולוגיה של הלמידה.
בהתמחות החינוכית אין הכשרה לגבי טיפול בילדים ובני נוער במסגרות אשפוזיות של בריאות הנפש. כמו כן, לא קיימת הכשרה לגבי עבודה טיפולית עם מבוגרים, אולם קיימת הכשרה לגבי עבודה טיפולית עם הורים ומשפחות. בעבר פסיכולוגים חינוכיים לא יכלו להתקבל לבתי ספר גבוהים לפסיכותרפיה בישראל, אך כיום הם לומדים בבתי ספר אלו ברחבי הארץ, וביניהם גם בבית ספר ייחודי המיועד לפסיכולוגיים חינוכיים בלבד.
ראו גם

תורת ההוראה
פילוסופיה של החינוך
חינוך
פדגוגיה
פסיכולוגיה חברתית
פרידריך, נסיך וירטמברג

פרידריך, נסיך וירטמברג (בגרמנית: Friedrich Prinz von Württemberg‏, 21 בפברואר 1808 - 9 במאי 1870) היה גנרל בצבא וירטמברג, ואביו של וילהלם השני, מלך וירטמברג.
ביוגרפיה

פרידריך נולד בקומבורג ב-21 בפברואר 1808, לפאול, נסיך וירטמברג ולשרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ.
בשנת 1823 התגייס פרידריך לצבא וירטמברג, וקיבל דרגת ריטמייסטר. בשנת 1832 הועלה פרידריך לדרגת אוברסט, ובשנת 1841 הועלה לדרגת גנרל לוטננט. ב-20 בנובמבר 1845 התחתן פרידריך עם בת דודתו קתרינה, נסיכת וירטמברג, בתם של וילהלם הראשון, מלך וירטמברג ופאולינה תרזה, דוכסית וירטמברג, ממנה נולד לו בנו היחיד וילהלם השני, מלך וירטמברג. בשנת 1865 הועלה פרידריך לדרגת גנרל חיל הפרשים, ומונה למפקד הצבא הפדרלי של וירטמברג. במהלך מלחמת אוסטריה–פרוסיה שימש פרידריך כקצין קישור במפקדה האוסטרית, אולם הוא נפגע מכך שלא מונה למפקד הקורפוס ה-8.
בשל מעמדו כנסיך, שימש פרידריך כחבר בבית הלורדים הווירטמברגי, וכיועץ בכיר לדודו קרל הראשון, מלך וירטמברג. ב-9 במאי 1870 מת פרידריך בשטוטגרט, כתוצאה מפגיעה בפנים שספג במהלך מסע ציד.
צ'רי A1

| --- | --- |

Chery A1, שנת 2009
 מאפיינים כלליים
 נקרא גם:  "Chery A113"  "DR2" (איטליה)  "Chery Ego" (סרביה, מקדוניה)  "Chery Arauca" (ונצואלה)  "Speranza A113" (מצרים)  "Chery Kimo" (רוסיה, אוקראינה, בלארוס, טורקיה)  "Chery J1" (אוסטרליה)  "Chery Fresh" (טאיוואן)  "Chery Face" (ארגנטינה, ברזיל, אורוגוואי)
 יצרן:  צ'רי (שם מלא: "Chery Automobile Co., Ltd") (סין)  "DR Automobiles" (אנ') (איטליה)  "Speranza Motors" (אנ') (מצרים)  "ZGT" (ונצואלה)  "SOCMA" (אורוגוואי)
 שנות ייצור:  2007–2015
 הרכבה:  הרפובליקה העממית של סין הרפובליקה העממית של סין  איטליה איטליה  מצרים מצרים  ונצואלה ונצואלה  אורוגוואי אורוגוואי
 חברת אם:  "Chery" (אנ') (שם מלא: "Chery Automobile Co., Ltd") (ייצור באיטליה, מצרים, ונצואלה, אורוגוואי)
 מרכב:  Front-engine, front-wheel-drive layout (אנ')
 אורך:  3,700 מ"מ
 רוחב:  1,580 מ"מ
 גובה:  1,527 מ"מ
 משקל:  1,040-1,100 ק"ג
 בסיס גלגלים:  2,390 מ"מ
 מפרט טכני
 מנוע:  3 צילינדרים, 1,083 סמ"ק המפיק 68 כ"ס  4 צילינדרים, 4 שסתומים לצילינדר, 1,297 סמ"ק המפיק 75 כ"ס, יחס דחיסה 10.8:1  4 צילינדרים, 4 שסתומים לצילינדר, 1,297 סמ"ק המפיק 82 כ"ס, יחס דחיסה 10.8:1  4 צילינדרים, 4 שסתומים לצילינדר, 1,297 סמ"ק המפיק 83 כ"ס, יחס דחיסה 10.8:1
 הילוכים:  תמסורת ידנית - 5 מהירויות  תמסורת אוטומטית - 5 מהירויות
 מעצב:  Gruppo Bertone (אנ')
צ'רי A1 (באנגלית: Chery A1) היא מכונית סופרמיני מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בין השנים 2013–2017 בסין.
בנוסף יוצרו דגמי "צ'רי A1" באיטליה, מצרים, ונצואלה, אורוגוואי ברישיון.
"צ'רי A1"

5 דלתות - האצ'בק.
5 נוסעים.
מנוע קדמי.
מנוע בנזין.
סוג הנעה: הנעה קדמית.
קיבולת מכל דלק - 43 ליטר.
רדיוס סיבוב - 4.75 מטר.
רדיו AM/FM.
מיזוג אוויר.
כרית אוויר כפולה.
"צ'רי A1" > תאוצות

תאוצה בין 0–100 קמ"ש היא 12.5 שניות (מנוע 1.3 ליטר המפיק 83 כ"ס.
תאוצה בין 0–100 קמ"ש היא 13.0 שניות (מנוע 1.3 ליטר המפיק 82 כ"ס.
תאוצה בין 0–100 קמ"ש היא 14.0 שניות (מנוע 1.3 ליטר המפיק 75 כ"ס.
גלריה

דגם "Chery J1" (אוסטרליה)
"צ'רי A1" דגם "1.3 GL", שנת 2010
"צ'רי A1" (צולם בוונצואלה)
"צ'רי A1" דגם "1.3 GLX", שנת 2009
דגם "Chery Kimo"
דגם "Chery Kimo" (צולם בוארשה)
"צ'רי A1", שנת 2017
"צ'רי A1" - מבט ללוח מחוונים
ראו גם

צ'רי E3
צ'רי V5
צ'רי QQ6
צ'רי Q21
הערות שוליים

↑  דגמי "Chery Kimo"  cherylist.com/chery-a1-kimo-s12
↑  "צ'רי A1" באיטליה autoamica.net/1158-DR2-La-Nuova-DR2
↑  "צ'רי A1" במצרים web.archive.org/web/20111126040054
↑  אתר היצרנית chery chery.cn
↑  "צ'רי A1" car.info/en-se/chery/a1/a1-1st-generation
↑  "צ'רי A1" cheryinternational.com/model-a1
↑  "צ'רי A1" - מפרט web.archive.org/web
פרס אמי לבידור בפריים טיים לסדרת הדרמה הטובה ביותר

| --- | --- |
 תיאור:  פרס לסדרת הדרמה הטובה ביותר בטלוויזיה בשעות הפריים טיים
 מדינה:  ארצות הברית ארצות הברית
 הגוף המעניק:  האקדמיה לטלוויזיה,  אומנויות ומדעים (ATAS)
 תקופת הפרס:  1951 (בטקס פרס אמי ה-3) – הווה
 http://www.emmys.org
 
פרס אמי לבידור בפריים טיים לסדרת הדרמה הטובה ביותר (באנגלית: Primetime Emmy Award for Outstanding Drama Series) הוא תואר כבוד המוענק על ידי "האקדמיה לטלוויזיה, אומנויות ומדעים" (ATAS) לשם הכרה בתוכניות טלוויזיה מסוגת דרמה הטובות ביותר בשעות הפריים טיים בארצות הברית. הפרס ניתן במסגרת טקס פרס אמי לבידור בפריים טיים. הפרס הראשון ניתן בשנת 1951 בטקס פרס אמי ה-3.
החל מהענקתו הראשונה ב-1951 ועד 1954 כונה "פרס אמי למופע הדרמטי הטוב ביותר", בשנים 1955–1956 הוענק בשם "פרס אמי לסדרה הדרמטית הטובה ביותר". ב-1957 לא הוענק הפרס, בעוד שב-1958 הוענקו שני פרסים - "פרס אמי לסדרה הדרמטית עם דמויות מתמשכות הטובה ביותר" ו"פרס אמי לסדרה הדרמטית ללא המשכיות הטובה ביותר". גם ב-1959 הוענק הפרס בשתי קטגוריות נפרדות, הפעם הוענקו הפרסים בנפרד לתוכניות עם אורך מתחת לשעה ומעליה. בשנים 1960–1964 הוענק הפרס תחת השם "הישג תוכנית מצטיינת בתחום הדרמה", ב-1966 שונה שמו בפעם השישית, והוענק תחת השם "התוכנית הטובה ביותר - דרמה". בשנים האחרונות הפרס מוענק תחת השם "סדרת הדרמה הטובה ביותר".
זכיות מרובות

| 0 | 1 | 2 |
| --- | --- | --- |
|  4 זכיות בלוז לכחולי המדים (1981, 1982, 1983, 1984)  הבית הלבן (2000, 2001, 2002, 2003)  מד מן (2008, 2009, 2010, 2011)  משחקי הכס (2015, 2016, 2018, 2019)  פרקליטי אל איי (1987, 1989, 1990, 1991)  |  3 זכיות הסנגורים (1962, 1963, 1964)  על אדונים ומשרתים (1974, 1975, 1977)  תיאטרון 90 (1958, 1959, 1960)  יורשים (2020, 2022, 2023)  |  2 זכיות גדרות (1993, 1994)  הפרקליטים (1998, 1999)  הסופרנוס (2004, 2007)  לו גרנט (1979, 1980)  משימה בלתי אפשרית (1967, 1968)  קגני ולייסי (1985, 1986)  שובר שורות (2013, 2014)  שעת הפלדה של ארצות הברית (1954, 1955) |
ראו גם

פרס אמי לבידור בפריים טיים
הערות שוליים

↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
| פרס אמי לבידור בפריים טיים לסדרת הדרמה הטובה ביותר |
| --- | --- | --- |
| 1951‏-1960 | פרס פוליצר תיאטרון (1951) • וסטינגהאוס אולפן 1 (1952) • רוברט מונטגומרי מציג/דראגנט (1953) • שעת הפלדה של ארצות הברית/דראגנט (1954) • שעת הפלדה של ארצות הברית/דראגנט/סיפורי המאה (1955) • חלון ראווה של מפיקים/עולמו המופלא של דיסני (1956) • גאנסמוק/תיאטרון 90 (1958) • תיאטרון אלכוה/תיאטרון 90/מאבריק (1959) • תיאטרון 90 (1960) |  |
| 1961‏-1980 | היכל התהילה הולמרק (1961) • המגינים (1962) • המגינים (1963) • המגינים (1964) • הנמלט (1966) • משימה בלתי אפשרית (1967) • משימה בלתי אפשרית (1968) • NET תיאטרון ‏ (1969) • ד"ר מרכוס וולבי (1970) • האמיצים: הסנטור (1971) • אליזבת R ‏ (1972) • משפחת וולטון (1973) • על אדונים ומשרתים (1974) • על אדונים ומשרתים (1975) • המתנקש (1976) • על אדונים ומשרתים (1977) • תיקי רוקפורד (1978) • לו גרנט (1979) • לו גרנט (1980) |  |
| 1981‏-2000 | בלוז לכחולי המדים (1981) • בלוז לכחולי המדים (1982) • בלוז לכחולי המדים (1983) • בלוז לכחולי המדים (1984) • קגני ולייסי (1985) • קגני ולייסי (1986) • פרקליטי אל איי (1987) • שלושים ומשהו (1988) • פרקליטי אל איי (1989) • פרקליטי אל איי (1990) • פרקליטי אל איי (1991) • חשיפה לצפון (1992) • סודות העיר (1993) • סודות העיר (1994) • NYPD Blue ‏ (1995) • ER ‏ (1996) • חוק וסדר (1997) • הפרקליטים (1998) • הפרקליטים (1999) • הבית הלבן (2000) |  |
| 2001-היום | הבית הלבן (2001) • הבית הלבן (2002) • הבית הלבן (2003) • הסופרנוס (2004) • אבודים (2005) 24 (2006) • הסופרנוס (2007) • מד מן (2008) • מד מן (2009) • מד מן (2010) • מד מן (2011) • הומלנד (2012) • שובר שורות (2013) • שובר שורות (2014) • משחקי הכס (2015) • משחקי הכס (2016) • סיפורה של שפחה (2017) • משחקי הכס (2018) • משחקי הכס (2019) • יורשים (2020) • הכתר (2021) • יורשים (2022) • יורשים (2023) ‏•‏‏ שוגון (2024) |  |
צ'חאנוב

צֶ'חַאנוב (מיידיש: טשעכאַנאָוו; בפולנית: Ciechanów) היא עיר במחוז מזוביה שבצפון-מרכז פולין. העיר נמצאת על גדת נהר לידיניה (Łydynia), כ-100 קילומטר צפונית לוורשה ובה כ-46,000 תושבים (2010). עד מלחמת העולם השנייה הייתה בעיר קהילה יהודית גדולה. כמו שאר קהילות יהודי פולין, גם קהילת צ'חאנוב חרבה ורוב אנשיה נרצחו בשואה.
היסטוריה

התיישבות במקום מוזכרת לראשונה במסמך מ-1065 שנכתב על ידי בולסלאב השני, מלך פולין שמסר את שטח היישוב לכנסייה. ב-1254 מוזכרת צ'חאנוב כמושב השלטון האזורי. שם העיר נובע משמו של צ'יחאן - מי שהיה על פי המסורת המקומית נסיך ואביר פגני. בזמן ימי הביניים הייתה צ'חאנוב בירת הדוכסים המאזוביים. העיר הותקפה פעמים רבות, בין היתר, על ידי פרוסים (אנ'), פומרנים (אנ'), יוטבינגים (אנ') וליטאים
ב-1266 הוענקו ליישוב זכויות עיר על ידי קונראד השני, דוכס מאזוביה (אנ'). בסוף המאה ה-14 ובתחילת המאה ה-15 העתיקה העיר את מקומה מעט דרומה (מכיכר קושצ'ושקי (Kościuszki) היום, אל כיכר השוק היום) וב-1400 העניק יאנוש הראשון מצ'רסק (Czersk) לצ'חאנוב באתרה החדש מעמד וזכויות של עיר. אזור העיר הפך בהמשך לדוכסות נפרדת. במאות ה-14 וה-15 מנתה אוכלוסיית העיר כ-5,000 נפש. בסוף המאה ה-14 החל לבנות סימוביט השלישי, דוכס מאזוביה (אנ') מנזר ומבצר בעמק הביצתי של נהר לידיניה - מבצר העומד על תילו עד היום ומהווה את אחד מסמליה הבולטים של העיר.
בעקבות פלישת האימפריה השוודית לפולין במאה ה-17 שבה נשרפה העיר והמלחמות שבאו בעקבותיה, החלה בעיר תקופת דעיכה ארוכה.
העיר החלה לשגשג שוב רק בתחילת המאה ה-19 עם הגירה של יהודים מהעיירות הסמוכות אל צ'חאנוב ובתחילת המאה ה-20 מנתה האוכלוסייה כ-12,000 נפש. ב-1915, במלחמת העולם הראשונה, עברה החזית הגרמנית-רוסית בסמוך לעיר. לצ'חאנוב הייתה חשיבות גם במלחמה הפולנית-סובייטית ב-1920, כשהיוותה נקודת הגנה של הפולנים.
בלילה שבין 3 ו-4 בספטמבר 1939 כבש צבא גרמניה הנאצית את צ'חאנוב. שמה שונה לציכנאו (Zichenau) והיא הפכה לבירת מחוז ציכנאו שסופח לרייך השלישי. בעיר התמקמה יחידה של האס אס ובמהרה החלה בה הריסת בתי היהודים ובית הכנסת והוקם בעיר גטו. סופה של הקהילה היה בסוף 1942 כשחלק מיהודיה נשלחו לגטו אחר וחלק אחר נשלח למחנה ההשמדה אושוויץ.
הקהילה היהודית

ידוע על קיום התיישבות יהודית בצ'חאנוב כבר ב-1569. כמעט כל הקהילה, כ-50 משפחות, הושמדה ב-1656, על ידי גייסותיו של סטפן צ'רנייצקי (Stephan Czarniecki) בזמן מלחמת פולין - שוודיה. במפקד אוכלוסין שנערך ב-1765 מנתה הקהילה היהודית בעיירה 1,670 נפש. במפקד של 1856 מנתה הקהילה היהודית 2,226 נפש (ואוכלוסייה לא יהודית בת 1,111 נפש). ב-1897 - 4,223 יהודים מתוך אוכלוסייה כללית של 10,000 נפש וב-1921, 4,403 יהודים מתוך אוכלוסייה כללית של 11,977 נפש.
במשך השנים כיהנו בצ'חאנוב רבנים רבים, חלקם נודעים מאוד. ברבע הראשון של המאה ה-19 כיהן בה ברבנות הרב אריה לייב צינץ, מגדולי התורה הנודעים באירופה, שהתפרסם על שם רבנותו בפלוצק, בשלהי המאה ה-18.
שמה של העיר צ'חאנוב התפרסם בעולם היהודי בשל אחד מגדולי הרבנים והאדמו"רים במאה ה-19 הרב אברהם לנדא, שכונה על שם העיר הטשכנובר. בצעירותו התגורר בפלוצק, שם למד אצל הרב אריה לייב צינץ. לאחר שהרב אריה לייב צינץ עזב את רבנותו בצ'חאנוב, הגיע אליה הרב אברהם לנדא. הוא כיהן כרב העיר במשך חמישים וחמש שנה (1875-1820).
החל משנת 1866 ניאות הרב לנדא לקבל עליו אדמו"רות, אותה הנהיג בצ'חאנוב. "הרבי מטשכנוב" סחף אלפי חסידים שנהרו לעיר. אחד הידועים שבהם הוא רבי יחיאל מאיר מגוסטינין, שהתגורר בצ'חאנוב בשל רצונו להימצא בקרבת רבו. משמשו האישי של הרב אברהם לנדא היה רבי אבא, בן העיר צ'חאנוב, מגדולי תלמידי הרבי מקוצק. הוא כונה על שם העיר "רבי אבא מטשכנוב".
בשבע השנים האחרונות לחייו העביר הרב אברהם לנדא את משרת הרבנות של צ'חאנוב לידי בנו הרב יעקב לנדא. לאחר פטירת הרב אברהם לנדא עזב בנו את העיר והתמנה כרבה של יז'וב. כעבור זמן שימש ברבנות צ'חאנוב נכדו הרב שמואל יצחק לנדא. בשנת 1956 הוציא בנו של הרב שמואל יצחק לנדא את הספר "חידושי ש"י", ובו לקט חידושי תורה של אביו, וכן הוסיף בו קובץ חידושי תורה מאת רבי אברהם לנדא.
הרב האחרון ששימש בקהילה היה הרב חיים מרדכי בראונרוט, בשנים 1939-1916.